Gebore 1 miert 1810
Gesjtorve 17 oktober 1849
Landj Congres-Pole, Fraankriek
Belankrieke genres pianomeziek
Invlood van John Field, Maria Szymanowska, Franz Xaver Mozart, Johann Sebastian Bach, Ludwig van Beethoven, Wolfgang Amadeus Mozart, Robert Schumann
Invlood op Franz Liszt, Sigismund Thalberg, Charles-Valentin Alkan, Edvard Grieg, Claude Debussy
Frédéric-François Chopin (gebore es Fryderyk Franciszek Chopin; Żelazowa Wola, Pole, 1 miert 1810 - Paries, 17 oktober 1849) waor 'ne Poolse componis vaan veurnaomelek werke veur piano solo. Same mèt Franz Liszt weurt heer es eine vaan de groondlègkers vaan de romantische pianistiek en eine vaan de groetste pianiste vaan alle tije gezeen.
2.2 Piano en orkes
2.3 Aander werke
Chopin woort gebore es zoon vaan 'ne Franse vajer en 'n Poolse mojer. Al mèt 7 jaor begós heer te componere. In 1826 góng heer nao 't conservatorium in Warschau veur piano te studere. In 1831 vestigde heer ziech iers in Wene, later in Paries, boe heer naom maakde es componis en pianis vaan veural zien eige werk. Heer späölde väöl in salons en gaof veer oor per daag pianolès.
In de jaore daarteg begós heer aon tuberculose te lije, boeveur heer in de winter vaan 1838 tot 1839 op Mallorca verbleef same mèt de sjrijfster George Sand (pseudoniem vaan Amandine-Aurore-Lucile Dupin), die dao, op doktersadvies verbleef mèt häör twie kinder, boevan zoon Maurice reumatisch waor. Sinds 1836 had Chopin 'n relatie mèt häör. In de zomer woende ze in alle rös op 't landgood van Sand in Nohant in de Creuse.
Oondanks zien slechte gezoondheid bleef heer componere tot zienen doed op 17 oktober 1849. Heer ligk begraove op 't fameus Père Lachaise-kèrrekhof in Paries, meh zie hart woort op zien verzeuk ingemetseld in 'ne pileer vaan de kèrk vaan 't Heilig Kruus in Warschau.
3 fantasieë (mèt Fantaisie-Impromptu en Polonaise-Fantaisie)
3 impromptus (zoonder Fantaisie-Impromptu)
1 polonaises (zoonder Polonaise-Fantaisie)
Piano en orkesBewirk
Variaties op La ci darèm la mano vaan Wolfgang Amadeus Mozart
Krakowiak (fantasie euver Poolse melodieë)
20 Poolstaolege leder, veur stum en piano
Trio veur piano, cello en viool
Sonate veur cello en piano
2 aander werke veur cello en piano
Op de pazjena Category:Frederic Chopin van Wikimedia Commons zeen media gerelateerd aan dit óngerwerp te vènje
Aafkomstig van Wikipedia, de Vriej Encyclopedie. "https://li.wikipedia.org/w/index.php?title=Frédéric_Chopin&oldid=434162"